KS Daily View 8 ก.พ. 2564 เงินเฟ้อทั่วไปเดือน ม.ค. ออกมาต่ำกว่าตลาดคาดที่ -0.34% YoY
8 กุมภาพันธ์ 2564

KS Daily View 08.02.2021 >>> เงินเฟ้อทั่วไปเดือน ม.ค. ออกมาต่ำกว่าตลาดคาดที่ -0.34% YoY / สัปดาห์นี้คาด SET แกว่งตัวในกรอบ 1,480 -1,520 จุด แนะลงทุน CBG, MTC
เรายังคงมุมมองเชิงบวกต่อการลงทุนในตลาดหุ้นในปี 2564 จากการพัฒนา/แจกจ่ายวัคซีนต้านโควิด-19 และการฟื้นตัวของเศรษฐกิจ โดยคาดหุ้นกลุ่ม cyclical จะได้ประโยชน์จากเศรษฐกิจโลกที่กำลังฟื้นตัวขึ้นและกระแสการตุนสินค้าทั่วโลก ทั้งนี้ เราคาดธนาคารกลางและรัฐบาลต่างๆ ทั่วโลกจะยังคงออกมาตรการกระตุ้นเศรษฐกิจทั้งในส่วนของการใช้จ่ายทางการคลัง รวมถึงการผ่อนคลายนโยบายการเงิน เพื่อสนับสนุนการเติบโตของเศรษฐกิจ อย่างไรก็ดี เราคาดว่ารัฐบาลภายใต้การนำของไบเดนจะมีหนี้สินมากขึ้น จากการออกมาตรการกระตุ้นเศรษฐกิจขนาดใหญ่เพิ่มเติม รวมถึงมาตรการด้านภาษี ดังนั้น เรายังคงมุมมองเดิมว่าในระยะยาวเงินดอลลาร์มีแนวโน้มจะอ่อนค่าลงต่อเนื่อง ส่งผลบวกต่อตลาดหุ้นเศรษฐกิจเกิดใหม่ (EMs) รวมถึงไทย ในแง่ของกระแสเงินทุนไหลเข้า
อย่างไรก็ดี การอ่อนค่าของเงินดอลลาร์ ประกอบกับภาพรวมการค้าโลกที่ดีขึ้นและการแจกจ่ายวัคซีนต้านโควิด-19 ซึ่งในปัจจุบันมีการฉีดวัคซีนต้านโควิด-19 ไปแล้วกว่า 94.4 ล้านโดสทั่วโลก จะทำให้ตลาดหุ้นไทยสามารถสร้างผลตอบแทนที่ดีกว่าตลาดหุ้นโลกได้ในปี 2564 โดยเราคาดว่านักลงทุนต่างชาติจะกลับมาลงทุนในตลาดหุ้นไทย หลังจากที่มีสถานะเป็นผู้ขายสุทธิมูลค่า 2.64 แสนลบ. ในปี 2563 และคาดว่าประเทศไทยจะสามารถเปิดประเทศรับนักท่องเที่ยวที่ฉีดวัคซีนแล้วเข้าประเทศได้ในครึ่งหลังของปี 2564 ทั้งนี้ แนะติดตามประเด็นที่เกี่ยวข้องกับการกระจายวัคซีน ซึ่งอาจทำให้ไทยสามารถเปิดประเทศรับนักท่องเที่ยวได้เร็วขึ้นอย่าง พาสปอร์ตวัคซีน, ยอดผู้ติดเชื้อที่เริ่มลดลงในประเทศที่มีการฉีดวัคซีนให้กับประชาชนแล้ว โดยล่าสุดประเทศจีนได้ขึ้นทะเบียนวัคซีนต้านโควิด-19 ของ “Sinovac” อย่างเป็นทางการเพื่อใช้ในการแจกจ่ายให้กับประชาชนในประเทศเป็นที่เรียบร้อยแล้ว ขณะที่ไทยได้ทำการสั่งซื้อวัคซีนจาก Sinovac จำนวน 2 ล้านโดส โดยคาดว่าจะได้รับวัคซีนล็อตแรกจำนวน 2 แสนโดสภายในสิ้นเดือนนี้ ซึ่งเรามองว่าจะเป็น sentiment เชิงบวกต่อกลุ่มท่องเที่ยว
สำหรับประเด็นตัวเลขเศรษฐกิจในประเทศ เราพบว่าอัตราเงินเฟ้อทั่วไปในเดือนม.ค. อยู่ที่ -0.34% YoY ต่ำกว่าประมาณการของตลาดที่ -0.31% YoY สาเหตุหลักๆ เกิดจากราคาพลังงานที่สูงในช่วงก่อนเกิดวิกฤตโควิด-19 ในปีก่อน ทั้งนี้ ราคาอาหารสดและอาหารและเครื่องดื่ม (F&B) ปรับเพิ่มขึ้นเล็กน้อย 0.56% และ 0.58% YoY ขณะที่ราคาสินค้านอกกลุ่ม F&B ปรับลดลง 0.83% YoY นำโดยกลุ่มขนส่ง/สื่อสาร (-1.86% YoY) อย่างไรก็ดี เรายังคงประมาณการ CPI สำหรับปี 2564 ที่ +0.5% YoY จากฐานราคาพลังงานที่ต่ำ ขณะที่คาดว่ากลุ่มอาหารจะยังคงเป็นปัจจัยหลักที่ขับเคลื่อน CPI ในไตรมาส 1/2564 ด้วยแรงหนุนจากเทศกาลตรุษจีนและอุปสงค์จากกลุ่มคู่ค้า เราคาดว่ากลุ่ม F&B และ non F&B จะฟื้นตัวขึ้นอย่างค่อยเป็นค่อยไป โดยคาดว่ากลุ่ม F&B จะฟื้นตัวขึ้นจากการทำงานจากบ้าน ซึ่งจะช่วยกระตุ้นยอดขายเครื่องเทศและเครื่องปรุงให้สูงขึ้นจากการทำอาหารทานเองที่บ้าน รวมถึงเครื่องดื่มเพื่อสุขภาพด้วยเช่นกัน ขณะที่คาดว่ากลุ่ม non F&B จะเติบโตขึ้นในอัตราที่ต่ำกว่า จากดัชนีราคากลุ่มขนส่ง การเดินทางโดยระบบขนส่งมวลชน เชื้อเพลิงค้าปลีก ที่อยู่อาศัยและค่าเช่าที่พัก ที่ชะลอตัวลง
มุมมองตลาดหุ้น/ กลยุทธ์การลงทุน สัปดาห์นี้คาด SET แกว่งตัวในกรอบ 1,480-1,520 จุด แนะ CBG, MTC
หุ้นแนะนำ CBG (พื้นฐาน 165.00 บาท) คาด CBG จะรายงานกำไรปกติไตรมาส 4/2563 ที่ 1.03 พันลบ. โต 33% YoY และ 13% QoQ ด้วยแรงหนุนจากยอดขายทั้งในและต่างประเทศและค่าใช้จ่ายที่ลดลง ขณะที่การปรับตัวขึ้นของราคาหุ้นในช่วงที่ผ่านมา ยังถือว่าอยู่ในระดับที่ต่ำกว่า PER ล่วงหน้าเฉลี่ย 5 ปี
หุ้นแนะนำ CBG (พื้นฐาน 165.00 บาท) คาด CBG จะรายงานกำไรปกติไตรมาส 4/2563 ที่ 1.03 พันลบ. โต 33% YoY และ 13% QoQ ด้วยแรงหนุนจากยอดขายทั้งในและต่างประเทศและค่าใช้จ่ายที่ลดลง ขณะที่การปรับตัวขึ้นของราคาหุ้นในช่วงที่ผ่านมา ยังถือว่าอยู่ในระดับที่ต่ำกว่า PER ล่วงหน้าเฉลี่ย 5 ปี
รายงานตัวเลขเศรษฐกิจ ติดตามตัวเลขดุลการค้าของจีนเดือน ม.ค.
วันอังคาร ติดตามตัวเลขปริมาณเงิน M2 ของจีนเดือน ม.ค. คาด +10% YoY ทิศทางอุตสาหกรรมน้ำมันโดย EIA และตัวเลขตำแหน่งงานว่างเปิดใหม่ในสหรัฐฯโดย JOLTs เดือน ธ.ค. คาดลดลง 127,000 ตำแหน่งเป็น 6.4 ล้านตำแหน่ง
วันพุธ ติดตามตัวเลข CPI และ PPI ของจีนเดือน ม.ค. คาด -0.1% YoY และ +0.4% YoY ตามลำดับ ตัวเลข Core CPI ของสหรัฐฯ เดือน ม.ค. คาด +0.2% MoM และ +1.5% YoY ปริมาณน้ำมันดิบคงคลังของสหรัฐฯ และตัวเลขการขาดดุลงบประมาณภาครัฐของสหรัฐฯสำหรับปี 2021 ซึ่งคาดจะยังอยู่ในระดับสูงที่ 2.3 ล้านล้านเหรียญสหรัฐฯ (10.4% ของ GDP) ลดลงจากปีก่อนที่ 3.1 ล้านล้านเหรียญสหรัฐฯ แต่ยังสูงกว่าปี 2019 ที่ประมาณ 1 ล้านล้านเหรียญสหรัฐฯ
วันพฤหัสฯ ติดตามตลาดหุ้นเอเชียเหนือเริ่มทยอยหยุดในเทศกาลตรุษจีน ทิศทางตลาดน้ำมันรายเดือนโดย OPEC และ IEA รายงานการประชุมของเฟด และตัวเลขการขอรับสวัสดิการว่างงานรายสัปดาห์ของสหรัฐฯ
วันศุกร์ ติดตาม ตัวเลข GDP 4Q20 ของอังกฤษคาด +0.5% QoQ และ -8.1% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/INVEST3IN1
Follow us :
 LINE : http://bit.ly/KSLINEOA
 Facebook: http://bit.ly/2XwGoaa
 Instagram: http://bit.ly/332OqIT
 Twitter: http://bit.ly/344OVng
 YouTube: http://bit.ly/2QAdiFp